Kamu bisa jelasin ke aku soal Rini Mariani Soemarno Soewandi dalam bahasa jawa?

Rini Mariani Soemarno Soewandi () inggih punika Mantri Paindhustrian lan Perdangan ing Kabinet Gotong Royong. Rini punika lulusan sarjana ékonomi lulusan taun 1981 saking Wellesly College, Massachusetts, Amérika Sarékat. Rini mapan ing Amérika Sarékat ngantos yuswanipun tigang taun, amargi ramanipun nyambut damel ing Amérika Sarékat. Panjenenganipun naté sekolah ing Jakarta. Nalika yuswanipun sedasa taun, Rini ndhèrèk ramanipun dhateng Walanda. Taun 1982, sasampunipun nyambut damel ing Departemen Keuangan Amérika Sarékat, Rini kondur malih dhateng Indonesia lan nyambut damel ing Citibank Jakarta ngantos panjenenganipun njabat dados Vice President ingkang nandhangi Divisi Coorporate Banking, Marketing, lan Trainning. Taun 1989 panjenenganipun pindhah dhateng PT. Astra Internasional lan ing taun 1990 panjenenganipun pinitados kanggé njabat minangka dhiréktur Keuangan Astra Internasional.

Nalika taun 1998, Rini pinitados dados asisten babagan gayutan ékonomi kauangan internasional déning Fuad Bawazier ingkang njabat mantri kauangan nalika wekdal samanten. Taun 1998, pamaréntah ugi ndadosaken Rini dados Wakil Ketua Badan Penyehatan Perbankan Nasional (BPPN). Présidhén Megawati Soekarnoputri maringi amanah dhateng Rini supados njabat dados Mantri Perindustrian lan Perdagangan Kabinèt Gotong Royong, dipunlantik 9 Agustus 2001.